open-index/open-wikipedia-markdown huggingface dataset:
Westminster (stanica metra)

**Westminster** je jednou zo staníc londýnskeho metra, ktorá sa nachádza v londýnskej mestskej časti City of Westminster. Stanicu obsluhujú tri rôzne linky. Nachádza sa v tarifnej zóne 1.

## História
Stanicu otvorili pod názvom „Westminster Bridge“ 24. decembra 1868 ako súčasť Metropolitan District Railway (dnešná Circle a District Line). Svoj súčasný názov, „Westminter“, nadobudla v roku 1907.

22. decembra 1999 bola stanica znovu otvorená po radikálnej prestavbe, ako súčasť predĺženia Jubilee Line (tzv. *Jubilee Line Extension*). Počas prestavby bola pod pôvodnou stanicou vykopaná jama o hĺbke 39 metrov, ktorá pojala výťahy,  eskalátory a schody vedúce na nástupištia Jubilee Line. Najzávažnejší problém, s ktorým sa stretli inžinieri, bol ako postaviť stanicu okolo tunelov a nástupíšť Circle a District Line, na ktorých bola zachovaná bežná prevádzka. Koľajnice Circle a District Line museli byť znížené o celých 30 centimetrov, čo sa dosahovalo postupným znižovaním, vždy o niekoľko milimetrov, počas noci, keď metro nepremáva. Čo sa týka konštrukčného riešenia, je stanica najkomplikovanejšou na Jubilee Line a zároveň bola i poslednou otvorenou stanicou na predĺženej trase.

Stanicu navrhol architektonický ateliér Michael Hopkins & Partners. Ich návrh vyhral v roku 2001 cenu udeľovanú Kráľovským inštitútom britských architektov a taktiež sa dostala medzi finalistov prestížnej Stirling Prize.

Interiér stanice pozostáva z gigantických betónových pilierov, medzi ktoré sú poprepletané oceľové eskalátory a podpery. Dôvodom prítomnosti toľkých podperných prvkov je umiestnenie stanice. Tá sa nachádza priamo pod Porticullis House, v ktorom sa nachádzajú kancelárie poslancov britského parlamentu.

Okrem iného sa na stanici nachádzajú sklenené zábrany medzi nástupišťom a koľajnicami, v snahe kontrolovať cirkuláciu vzduchu na stanici a taktiež na zvýšenie bezpečnosti cestujúcich. Nástupištia sa nachádzajú v hĺbke 32 metrov, čím sa radia medzi jedny z najhlbších v sieti londýnskeho metra. Kvôli obmedzenému priestoru, nástupištia Jubilee Line sa nachádzajú nad sebou a nie vedľa seba, ako je zvykom.

## Miesta záujmu
Keďže stanica sa nachádza v samom centre Londýna, v jej blízkosti sa nachádza veľké množstvo kultúrnych pamiatok a iných turistických atrakcií, medzi inými aj:
* Houses of Parliament a Big Ben
* Westminsterské opátstvo
* ulice Whitehall a Downing Street
* Cenotaph
* Churchillovo múzeum a Cabinet War Rooms

## Linky
Stanicu v súčasnosti obsluhujú tri linky:
* Na Circle a District Line sa nachádza medzi stanicami St. James’s Park a Embankment.
* Na Jubilee Line sa nachádza medzi stanicami Green Park a Waterloo.

## Iné projekty

## Externé odkazy
* London's Transport Museum Photographic Archive
** 

Kategória:Stanice londýnskeho metra
Kategória:City of Westminster
Tyristor

thumb|Schéma tyristorov a náhradné zapojenie z dvoch tranzistorov
**Tyristor** je polovodičová súčiastka slúžiaca k spínaniu elektrického prúdu (najčastejšie výkonových obvodov), fungujúci ako riadený elektronický ventil.

Skladá sa zo štyroch vrstiev polovodiča v usporiadaní PNPN, takže v súčiastke sú tri P-N prechody. Je podobný dióde, obidve súčiastky majú dve hlavné elektródy - anódu a katódu, tyristor má navyše tretiu riadiacu elektródu. Na krajnej vrstve sú pripojené silové, na jednu z prostredných riadiaca elektróda. Pokiaľ na silové elektródy privedieme napätie, tyristor nevodí, až kým neprivedieme malé napätie aj na riadiacu elektródu. Potom sa tyristor lavínovite zopne a zotrváva vo vodivom stave, až dovtedy pokiaľ ním tečie prúd.

Je to veľmi účinný nástroj pre riadenie veľmi výkonných elektrických strojov. Najčastejšie sa používa v moderných elektrických lokomotívach pre pulznú reguláciu výkonu trakčných motorov pre jednosmerné napätie. K regulácii výkonu asynchrónnych motorov sa používajú vyspelejšie zariadenia IGBT.

## Iné projekty

Kategória:Elektronika
Kategória:Elektrické súčiastky
Garbes

**Garbes** je fumarolové pole s dĺžkou 400&nbsp;m a šírkou 10-20&nbsp;m, ktoré sa nachádza na juhovýchodnom okraji planiny Hanleh v Džibutsku. V miestnom nárečí sa nazýva *„fajčiaca hora“*. V okolí poľa sa nachádza aj väčšia oblasť výskytu bazaltových vyvrenín rôzneho veku - pliocén až pleistocén, čo dokazuje existenciu sopečnej činnosti v oblasti.

## Externé odkazy
* www.volcano.si.edu  - Garbes na Global Volcanism Program 

Kategória:Sopky Džibutska
Boina (fumarolové pole)

**Boina** je fumarolové pole, nachádzajúce sa na brehoch jazera Abbé, na hraniciach Etiópie a Džibutska. V okolí sa nachádzajú bazaltové horniny pliocénno-pleistocénneho veku, patriace do súvrství Afarskej série.

## Externé odkazy
* www.volcano.si.edu  - Boina na Global Volcanism Program 

Kategória:Sopky Džibutska
Kategória:Sopky Etiópie
Mazdaizmus

**Mazdaizmus** alebo **mazdizmus** alebo **mazdeizmus** bolo náboženstvo (náboženstvo mágov) starého Iránu, ktoré existovalo asi od 2. tisícročia pred Kr. (prípadne až od 9. storočia pred Kr.), a neskôr (možno okolo roku 1000 pred Kr. alebo až okolo roku 600 pred Kr.) bolo zreformované Zarathuštrom (Zoroasterom). Vzájomný vzťah mazdaizmu a zoroastrizmu nebol jasný, interpretoval sa rôzne a tieto náboženstvá či pojmy sa vzájomne sa prelínali.

Podstatou mazdaizmu je kult boha pravdy a dobra, tvorcu sveta menom Ahura Mazdá. Princípy mazdaizmu boli uvedené v Aveste. Hlavnou ideou mazdaizmu je dualistické chápanie sveta ako boja dobra (reprezentovaného Ahurom Mazdom) so zlom (reprezentovaným bohom ničenia a skazy Ahrimanom). 

Zarathuštra mazdaizmus reformoval na učenie (zoroastrizmus), ktoré malo silnejší etický rozmer a slabšiu kultovú a rituálnu stránku než pôvodný mazdaizmus. Neskôr, najmä za vlády Achajmenovcov, boli však Zarathuštrove zmeny revidované čiastočne naspäť smerom k syntéze s pôvodným mazdaizmom, hlavne v oblasti obnovy kultov a rituálov. 

Na rozdiel od zoroastrizmu mazdaizmus uctieval aj kmeňových bohov a postava Zarathuštru ako sprostredkovateľa medzi Ahurom Mazdom a panovníkom v ňom mala len malý význam. 

## Zdroje
*mazdismus in: Malá českosloveská encyklopedie
*mazdaizmus in: Paulička, I. et al.: Všeobecný encyklopedický slovník M-R, 2002

Kategória:Náboženské smery
Kategória:Dejiny Iránu
Kategória:Perzia
Petr Hapka

**Petr Hapka** (* 13. máj 1944, Praha – † 25. november 2014) bol český skladateľ, hudobník, dirigent  a spevák. Absolvoval konzervatórium. Zložil hudbu pre vyše 60 českých, slovenských a nemeckých filmov a televíznych seriálov (napr. Perinbaba, Tisícročná včela). Skladal taktiež pre viacerých populárnych interpretov ako napríklad Hana Hegerová, Richard Müller či Václav Neckář, ale aj sám pre seba. Dlhodobo spolupracoval tiež s textárom Michalom Horáčkom.

## Piesňová tvorba

### Zoznam piesní

### Diskografia
* 1987 *[[Potměšilý host]]* - Hana Hegerová - Supraphon, LP
* 1988 *[[V penziónu Svět]]* - Supraphon 
* 1997 *[[Citová investice..?]] *
* 2001 *[[Mohlo by tu být i líp]]*
* 2002 *Zlatá kolekce* - Reader's Digest (5 CD, obsahujúcich kompletné albumy 1.-4. a výber Hapkových skladieb z albumov iných umelcov)
* 2006 *[[Strážce plamene]] - Hapka & [[Michal Horáček|Horáček]]* - Universal Music  EAN 6 02517 09575 5, CD
* 2009 *[[Kudykam]] - Hapka & [[Michal Horáček|Horáček]]* - Sony Music EAN 8 86975 07712 0, CD 

## Filmová hudba
* *[[Fany (film)|Fany]]*
* *[[Copak je to za vojáka]]* 
* *[[Perinbaba]]* 
* *[[Fešák Hubert]]* 
* *[[Tisícročná včela (film)|Tisícročná včela]]*
* *[[Den pro mou lásku]]*
* *[[Léto s kovbojem]]*
* Tretí šarkan
* *[[Páni kluci]]*
* *[[Panna a Netvor]]*
* *[[Bathory (film)|Bathory]]*
* ''Perinbaba a dva svety''

## Televízne seriály
* *[[Náves (seriál)|Náves]]*
* *[[Náměstíčko]]*
* *[[Bylo nás pět]]*
* *[[My všichni školou povinní]]*

## Referencie

## Externé odkazy
* Osobnosti.cz - Petr Hapka


Kategória:Českí skladatelia modernej hudby
Kategória:Českí popoví speváci
Kategória:Českí dirigenti
Kategória:Českí skladatelia filmovej hudby
Kategória:Osobnosti z Prahy
¿A Quién Le Importa?

**„¿A Quién Le Importa?“** (v preklade *Kto sa stará?*) je tretí singel vydaný pred Thalíinym deviatym albumom, *[[Thalía (album z 2002)|Thalía]]* (2002). 

## Skladba
Túto skladbu napísal G. Berlanga a I. Canut a bola produkovaná Estéfano. Pôvodne hit pre španielsku skupinu z 80. rokov 20. storočia Alaska y Dinarama. Verzia skladby od skupiny Alaska y Dinarama bola neskôr uznávaná ako hymna gayov v španielsky hovoriacej LGBT komunite.

## Videoklip
Videoklip pre túto pieseň bol režírovaný Jebom Brienom a natočený v Manhattane, New York City, na lodi "Vyprážacia panvica". V tomto videoklipe, Thalía ukazuje svoj "punk look", a spieva svoju skladbu v gay klube. Miri Ben-Ari, ktorá hrá v piesni na husliach, sa tiež objaví v tomto videoklipe na krátky okamih.

## Zoznam stôp
# „¿A Quién le Importa?“ (iba promo CD singel)
vydaný v 2002

# „¿A Quién le Importa?“ (albumová verzia)
# „¿A Quién le Importa?“ (Hex Hector / Mac Quayle Radio Vocal Mix)
# „¿A Quién le Importa?“ (Hex Hector / Mac Quayle Club Vocal Mix)

## Pozícia v hitparádach

Kategória:Piesne z 2003
Kategória:Piesne v španielčine
Kategória:Piesne Thalíe
Kategória:Single z 2003
Kategória:Single Thalíe
Pendolino

**Pendolino** (v preklade kyvadielko) je obchodné označenie elektrických (a malého množstva dieselových) jednotiek s aktívnym naklápaním vozňovej skrine. Vďaka tomuto naklápaniu môžu prechádzať oblúky s ohľadom na celkový stav trate až o 30 percent vyššou rýchlosťou ako obyčajné vlaky. Maximálna rýchlosť týchto vlakov býva nižšia, než u vysokorýchlostných jednotiek, okolo 250 km/h. Je to dané predovšetkým ich účelom, zvýšenie cestovnej rýchlosti na existujúcich tratiach. V súčasnosti Pendolino jazdí na dialkových spojoch ako je Karlovy Vary - Ostrava, alebo Praha - Košice. 

## Vznik a vývoj koncepcie Pendolino
V 70. rokoch vyvinuli v spoločnosti Fiat Ferroviaria v Savigliane (Taliansko) koncepciu vlaku, ktorý sa naklápa v oblúkoch, čo umožňuje ich prejazd vysokými rýchlosťami. Projekt sa rozšíril aj do ďalších krajín Európy a po niekoľkých úpravách pre severské prostredie s nízkymi teplotami aj do Fínska.

Prevádzka v Savigliane bola v r. 2000 odkúpená spoločnosťou Alstom, čím došlo k zmene názvu na Alstom Ferroviaria.

Naklápacie podvozky zo Savigliana boli použité i v nemeckých vlakových súpravách ICT (ICE-T) a ICT-D (ICE-TD).

## Výskyt

Pendolino jazdí v týchto krajinách:

Perspektívne sa uvažuje o rozšírení do Poľska a ďalších krajín východnej Európy.

Technológia bola použitá i v súpravách vyrábaných mimo Talianska:

## Technické parametre
* Počet vozňov: 3–9
* Maximálna rýchlosť: do 250 km/h
* Výkon motorov: 500 kW
* Počet trakčných motorov: 4–12 asynchrónnych 

Základnú zostavu tvoria tri vozne, z toho dva hnacie. Troj vozňové Pendolína prevádzkujú Slovinske železnice (Slovinsko). Talianske dráhy (Trenitalia) používajú deväť vozňové jednotky. Pokiaľ počet vozňov v jednotke nezodpovedá násobku troch, ide o vložené vozne bez pohonu a agregátov potrebných na funkciu celej jednotky.

## Pozri aj
* Elektrická jednotka 680 
* InterCityExpress
* Šinkansen
* TGV
* Talgo

## Externé odkazy
* ETR 600/610 
* Alstom Transport - stránka výrobcu radu vlakov Pendolino a TGV 

Kategória:Vysokorýchlostné vlaky
Kategória:Železnica v Nemecku
Kategória:Železnica v Španielsku
Kategória:Železnica vo Francúzsku
Kategória:Železnica vo Švajčiarsku
Kategória:Železnica v Spojenom kráľovstve
Kategória:Železnica v Portugalsku
Kategória:Železnica v Slovinsku
Kategória:Železnica v Taliansku
Kategória:Železnica vo Fínsku
Kategória:Železnica v Číne
Adwa

**Adwa** môže byť:
* mesto v Etiópii, pozri Adwa (mesto)
* sopka v Etiópii, pozri Adwa (sopka)
* film, pozri Adwa (film)

## Pozri aj
* bitka o Adwu – bitka z prvej Taliansko-Abesínskej vojny z konca 19. storočia medzi Talianskym kráľovstvom a Habešom (Etiópiou).
Bipolárny tranzistor s izolovaným hradlom

thumb|Výkonový IGBT (3300 V/1200 A)
thumb|Náhradná schéma IGBT
thumb|Rez typickým IGBT so zakresleným prepojením MOSFET a bipolárneho tranzistoru. Reálne IGBT obsahujú viacero takýchto buniek zapojených paralelne pre zvýšenie maximálneho prúdu.

**Bipolárny tranzistor s izolovaným hradlom** (, skrátene *IGBT*) je druh tranzistora pre veľmi vysoké spínané výkony (rádovo niekoľko desiatok kW) a frekvenciu spínania do 20kHz. Už s názvu vyplýva, že IGBT využíva výhodu jednoduchého riadenia MOSFET a nízky odpor bipolárnych tranzistorov.

Sú potrebné pri zariadeniach ako napr. meniče (DC/AC, AC/AC).

Pred zhruba 10-20 rokmi bolo pomerne ťažké vytvárať krátke vysokovýkonové impulzy rádu desiatok kW, pretože bipolárne tranzistory a hlavne tyristory boli síce výkonné, ale pomalé. Výkonové MOSFET so schopnosťou blokovať vysoké napätia mali zas veľmi veľký odpor v zopnutom stave a tým vznikali veľké výkonové straty, čo významne znižovalo účinnosť výkonových meničov.

Preto sa vytvorili IGBT. Tie ale boli veľmi drahé a tiež nespoľahlivé. Postupne sa však vyvíjali a ich cena v poslednom čase klesla natoľko, že sú už cenovo dostupné dokonca aj pre hobby.

Výhody:
* nízke straty v zopnutom stave
* nízky budiaci výkon
* vysoké spínacie frekvencie
* veľký rozsah pracovných napätí a prúdu

## Pozri aj
* Tranzistor
* MOSFET
* Tyristor

## Iné projekty

Kategória:Tranzistory
Kategória:Elektrické súčiastky
Adwa (sopka)

**Adwa** (alebo **Aabida**, **Amoissa**, **Dabita**) je v súčasnosti neaktívny stratovulkán, nachádzajúci sa v južnom Afare v Etiópii, východne od staršej sopky Ayelu. Vrchol sopky je tvorený kalderou s rozmermi 4&nbsp;×&nbsp;5&nbsp;km, prerušenou trachytickým dómom. Jej dno, severozápadné a juhozápadné svahy sú pokryté početnými troskovými kužeľmi. V kaldere sa nachádzajú aj aktívne fumaroly. Mladý bazaltový lávový prúd (vek len niekoľko tisíc rokov) sa rozprestiera na svahoch sopky a planine na juhovýchodnom okraji sopky.

## Externé odkazy
* www.volcano.si.edu  - stratovulkán Adwa na Global Volcanism Program 

Kategória:Sopky Etiópie
Kategória:Stratovulkány
Kategória:Tisícovky v Etiópii
Binárny vyhľadávací strom

**Binárny vyhľadávací strom** je dátová štruktúra založená na binárnom strome, v ktorom sú jednotlivé prvky (uzly, vrcholy) usporiadané tak, aby v tomto strome bolo možné rýchlo vyhľadávať danú hodnotu.

## Vyhľadávanie v strome
Hodnoty v uzloch sú usporiadané tak, že pre každý uzol stromu *u* platí:
* hodnota uložená v *u* je väčšia alebo rovná ako hodnota uložená v ľavom podstrome *u*
* hodnota uložená v *u* je menšia alebo rovná ako hodnota uložená v pravom podstrome *u*

Potom je možné v tomto strome jednoduchým spôsobom vyhľadať danú hodnotu *h*:
# nastav koreň ako aktuálny uzol (*u*)
# pokiaľ je v *u* uložená hodnota *h*, algoritmus končí (a vráti *u*)
# ak je *u* list, algoritmus končí (hodnota *h* nebola v strome nájdená)
# hodnota *h* sa porovná s hodnotou v *u* (nech je táto hodnota *h*')
## ak je h \le h', do *u* sa uloží ľavý potomok *u*
## inak sa do *u* uloží pravý potomok *u*
# pokračuj bodom 2

## Rýchlosť vyhľadávania
Rýchlosť vyhľadávania závisí od toho, ako je strom vyvážený.
Pre vyhľadanie danej hodnoty v strome ním stačí prejsť raz vyššie uvedeným spôsobom. Časová zložitosť tohto algoritmu je úmerná výške stromu. Ak má binárny strom *n* listov, je jeho výška (a teda aj rýchlosť vyhľadávania) rovná minimálne log<sub>2</sub> *n* a maximálne n. Otázka správneho vyváženia je z tohoto pohľadu kritická a rieši ju napríklad AVL strom.

## Pozri aj
* Cyklický graf
* AVL strom
* B-strom
* Binárne delenie

## Externé odkazy
* Vizualizácia rôznych vyhľadávacích stromov

Kategória:Údajové štruktúry
Afrera Tärara

**Afrera Tärara** alebo **Afrera** (iné prepisy: **Afrera Terara, Afdera**, po taliansky **Afderà**) je v súčasnosti neaktívny stratovulkán, ležiaci osamotene v priesečníku troch zlomových systémov medzi masívmi Irta’ale, Alajta a Tat Ali v Etiópii. Sopka je tvorená prevažne ryolitovými horninami. Niektoré zdroje uvádzajú erupciu Afrery v rokoch 1907 a 1915, ale analýzy hornín poukazujú, že tieto sú staršie ako roky uvádzaných erupcií. Pravdepodobnejšie ide o erupcie sopky Alajta na západe. Napriek tomu posledná sopečná činnosť Afrery prebiehala nedávno, čoho dôkazom sú mladé ryolitové dómy na južných svahoch sopky.

## Externé odkazy
* www.volcano.si.edu  – stratovulkán Afrera na Global Volcanism Program 

Kategória:Sopky Etiópie
Kategória:Stratovulkány
Kategória:Tisícovky v Etiópii
Halda (dátová štruktúra)

**Halda** je stromová datová štruktúra, ktorá spĺňa dve podmienky:
* Lokálnu podmienku na usporiadanie, ktorá vyžaduje, aby pre každý uzol stromu platilo, že prvok, ktorý reprezentuje, je menší ako prvok reprezentovaný jeho potomkami.
* Štrukturálnu podmienku na to, ako strom vyzerá - líši sa podľa jednotlivých typov háld.

Lokálna podmienka môže byť položená aj opačne: predok môže reprezentovať prvky väčšie ako potomkovia.

## Využitie
* triedenie (Heapsort)
* implementácia Dijkstrovho algoritmu
* všetky iné aplikácie, kde je často potrebné hľadať minimálny/maximálny prvok z množiny prvkov

## Varianty
* d-regulárna halda, najznámejšia binárna
* Binomiálna halda
* Fibonacciho halda
* Leftist halda
Zoznam psích článkov/C

Tento index bol automaticky vygenerovaný podľa tejto kategorizácie. Obsahuje **5** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ca
CACCACIBCAJCCane CorsoCanisterapia

Kategória:Zoznamy psích článkov
Rovná daň

**Rovná daň** je druh dane, pri ktorej každý daňovník platí rovnakú daň. Ako príklad môžeme uviesť daň z hlavy (podľa teórie utilitaristov), kde si je každý rovný a platí aj rovnú daň, bez ohľadu na svoje príjmy. V praxi sa táto rovná daň často a nesprávne zamieňa s rovnakým percentom zdaňovania všetkých príjmov. V skutočnosti takáto daň znamená lineárne rastúce zdanenie, keďže daňovník, ktorý zarobí viac zaplatí aj väčšiu daň, ako daňovník, ktorý zarobí menej pri rovnakej percentuálnej daňovej sadzbe. Odhliadnuc od ďalších korekcií daňovo odpočítateľných položiek, ktoré umožňujú upraviť daňový základ smerom nadol, resp. nahor, čo robí z tejto nesprávne definovanej „rovnej“ dane regresívne (minimálna mzda), resp. progresívne („milionárska“ daň) zdanenie.

## Pozri aj
* Progresívna daň
* Daň z hlavy

Kategória:Druhy daní
Gordonský seter

**Gordonský seter** je plemeno psa uznané v FCI v 7 skupine pod číslom 6. 

## Vzhľad

Psi tohto plemena majú neprehliadnuteľnú podobnosť s anglickým setrom. Celkovo pôsobia o niečo mohutnejším dojmom, napriek tomu, že ich výška a hmotnosť sa takmer neodlišujú od anglického setra.
Pre gordonského setra je príznačná hovábna dlhá srsť. Je hladká, ale mierne zvlnená. Na ušiach, na hrudi a na chvoste môže byť trochu dlhšia. Je sfarbená tmavočierna so znakmi v svetlo hnedej farbe, ktoré sú umiestnené na tlame, na nohách a povyše očí.

## Povaha a temperament

Tento vnešene pôsobiaci pes má celý rad výborných vlastností. Je považovaný za milého, prítulného a chápavého, nie za nepríjemne podlízavého a podriadeného.

## Vhodné prostredie

Ako poľovný pes, pri adekvátnej výchove a výcviku má mnohostranné využitie.
Vďaka jeho vrodenej trpezlivosti sa dá povedať, že jeho kontakt s deťmi je veľmi dobrý

## Iné projekty

## Externé odkazy
* Slovenský klub pointrov a setrov

  Obrázok:Seter szkocki.jpg|
  Obrázok:Wet-Gordon-Setter.jpg|


Kategória:Stavače
Kategória:Plemená psov zo Škótska
Kyselina akrylová

**Kyselina akrylová** je triviálny názov pre kyselinu prop-2-énovú - CH2=CH-COOH. Pripravuje sa oxidáciou propénu s kyslíkom v plynnom prostredí. 

Kyselina akrylová je bezfarebná, číra kvapalina s charakteristickým zápachom. S teplotou vznietenia 440 °C a bodom vzplanutia 48 °C patrí medzi horľavé kvapaliny. Pri vyšších teplotách ľahko polymerizuje, pri teplote menšej ako 13 °C tuhne. Je neobmedzene miešateľná s vodou. Koncentrovaná kyselina akrylová je silná žieravina. Pri priamom styku leptá pokožku a  sliznicu. Vo forme aerosólov a pár sa vstrebáva aj neporušenou pokožkou a veľmi silno dráždi pokožku aj sliznicu dýchacích ciest a očí.

Využíva sa na výrobu náterových hmôt, v stavebníctve.

## Iné projekty

Akrylová
Romário

**Romário de Souza Faria** (* 29. január 1966, Rio de Janeiro, Brazília), známy ako **Romário** je bývalý brazílsky futbalista. Romário bol súčasťou tímu Brazílie na Majstrovstvách sveta 1994, ktorá získala zlato. V 90. rokoch patril k najlepším útočníkom, hrával v Európe za PSV Eindhoven a Barcelonu a v Brazílii za Flamengo, Fluminense a Vasco da Gama. Profesionálne hral až do roku 2008, koniec aktívnej kariéry ohlásil vo veku 42 rokov.

Získal ocenenia Hráč roka 1994 a  Zlatú loptu Majstrovstiev sveta 1994. 

## Iné projekty

## Externé odkazy
* Brazilské hvězdy

Kategória:Brazílski futbalisti
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči PSV Eindhoven
Kategória:Hráči FC Barcelona
Kategória:Hráči Fluminense FC
Kategória:Hráči Clube de Regatas do Flamengo
Kategória:Hráči Club de Regatas Vasco da Gama
Kategória:Hráči Valencia CF
Kategória:Hráči Miami FC
Kategória:Plážovi futbalisti
Kategória:Osobnosti z Rio de Janeira
NSU

**NSU** môže byť:
*štátna poznávacia značka a skrátená verzia názvu nemeckého mesta Neckarsulm
*nemecká strojárska spoločnosť NSU Motorenwerke vyrábajúca bicykle, motorky, mopedy a automobily
Forrest Gump

**Forrest Gump** môže byť:
* kniha amerického spisovateľa Winstona Grooma, pozri ''Forrest Gump'' (kniha)
* film podľa tejto knihy, pozri ''Forrest Gump'' (film)
* hlavná postava rovnomenné knihy a filmu, pozri Forrest Gump (postava)
* album českej metalovej skupiny Arakain, pozri ''Forrest Gump'' (album)
Prima

**Prima** (v minulosti **Prima Family**) je súkromná česká televízna stanica. V súčasnosti je druhou veľkou komerčnou televíznou stanicou v Česku, v sledovanosti sa bije o druhé miesto so štátnou ČT 1. Prevádzkovateľom je FTV Prima, ktorú vlastní FTV Prima Holding.

## Sídlo
Televízia Prima sídli v Prahe 10.

Vinohradská 3217/167
Praha 10, Strašnice
100 00 Praha 10

## Sesterské stanice

* Prima COOL (od 2009)
* Prima LOVE (od 2011)
* Prima ZOOM (od 2013)
* Prima MAX (od 2015)
* Prima KRIMI (od 2018)
* CNN Prima NEWS (od 2020)
* Prima STAR (od 2021)
* Prima SHOW (od 2021)

## Iné projekty

## Externé odkazy
* 

Kategória:Prima TV
Kategória:Televízne stanice v Česku
TV Nova

[náhľad|Bývalé sídlo TV Nova na [Národní (Praha)|Národní třídě v Prahe]]

**TV Nova** je súkromná česká televízna stanica patriaca do skupiny CME. TV Nova bola prvou komerčnou televíziou v Česku a zároveň aj vo Východnej Európe. Jej prvým generálnym riaditeľom bol Vladimír Železný. Jej súčasní riaditelia sú Klára Brachtlová a Jan Vlček. Okrem vysielania samotnej Novy riadi aj televízne stanice (kanály) Nova Cinema, Nova Sport 1, Nova Sport 2, Nova Sport 3, Nova Sport 4, Nova Sport 5, Nova Sport 6, Nova International, Nova Action, Nova Fun, Nova Gold a Nova Lady.

## História a majitelia
V júni 1992 Fedor Gál s Petrom Kršákom, Jozefom Alanom, Petrom Hunčíkom a Vlastimilom Venclíkom založil spoločnosť CET 21 (do obchodného registra bola zapísaná 22. júna 1992), ktorá získala 30. januára 1993 licenciu na celoštátne televízne vysielanie. Televízia Nova TV začala vysielať 4. februára 1994 pod vedením generálneho riaditeľa Vladimíra Železného (ďalší spoločník CET 21). Na zabezpečenie financovania uzavrel CET 21 dohodu s mediálnou skupinou Central European Media Enterprises (CME, ktorú riadil Mark Palmer, bývalý americký veľvyslanec v Maďarsku) a Českou sporiteľňou o zriadení prevádzkovej firmy ČNTS – *Česká nezávislá televizní společnost*, v ktorej CME vlastnila 66 %, Česká sporiteľňa 22 % a CET 21 12 %.  V auguste 1996 CME požičala Železnému 4,7 milióna dolárov, aby získal podiely od ostatných spoločníkov v CET 21 a stal sa väčšinovým vlastníkom licencie, čo sa mu aj podarilo. Neskôr postupne aj Železného podiel ovládlo a odkúpilo CME.

28. októbra 2019 sa skupina PPF Petra Kellnera a CME dohodli na prevzatí. PPF zaplatí za prevzatie CME okolo 2,1 miliardy amerických dolárov.  Dohodu najprv odsúhlasilo valné zhromaždenie CME a skoro po roku (6. októbra 2020) aj Európska komisia (transakcia bola Komisii oznámená 1. septembra 2020). Dokončenie transakcie sa podľa informácií zverejnených na stránke spoločnosti CME očakáva 13. októbra 2020.

## Sídlo televízie Nova
Kříženeckého námestie 1078/5 
152 00 Praha 5

## Referencie


## Externé odkazy
* Oficiálna stránka TV Nova 

## Iné projekty

Kategória:Televízne stanice v Česku
Kategória:Central European Media Enterprises
Forrest Gump (film)

***Forrest Gump*** je adaptácia kresťanského románu amerického spisovateľa Winstona Grooma (kniha vyšla v roku 1986). Premiéra filmu v kinách v USA bola 6. júla 1994. Hoci spoločnosť Paramount Pictures zarobila na tomto filme okolo 667 miliónov amerických dolárov, vyhlásila to za komerčný neúspech a nevyplatila Groomovi, autorovi pôvodného diela jeho časť zo zisku. Ten následne nepovolil sfilmovanie pokračovania príbehu z roku 1995 *Gump and Co.*

Snímku nominovali na trinásť Oscarov, z čoho šiestich získala. Rozpráva príbeh muža, ktorý si kvôli svojmu nízkemu IQ (75), neuvedomuje významnosť udalostí, ktoré sa okolo neho odohrávajú. Pri jeho ceste životom stretáva veľa historických osobností, ktoré svojím spôsobom ovplyvňuje.

Film sa nakrúcal od 8. augusta do decembra 1993 v štátoch USA - Kalifornia, Montana, Severná Karolína, Utah, Maine, Južná Karolína a Georgia.

Najzárobkovejší film Roberta Zemeckisa, štvrť miliardy prekonal v domácich kinách už za 66 dní.

## Externé odkazy
* 
* 

Kategória:Filmy z 1994
Kategória:Filmy podľa románu
Kategória:Filmy USA
Kategória:Filmy s tematikou vietnamskej vojny
Kategória:Filmy podľa názvu
Jozef Vrablec

Prof. ThDr. **Jozef Vrablec** (* 4. marec 1914, Závod – † 20. marec 2003) bol slovenský rímskokatolícky kňaz, teológ v odbore pastorálna teológia a homiletika, profesor na teologickej fakulte Univerzity Komenského v Bratislave.

Gymnázium navštevoval v Nitre v rokoch 1925-1932. Teológiu študoval na bohosloveckej fakulte v Olomouci v rokoch 1932-1937), kde bol 7. júla 1937 vysvätený za kňaza. Doktorát teológie získal na Katolíckej bohosloveckej fakulte Univerzity Komenského v Bratislave v roku 1944. 

## Životopis
Pochádzal zo siedmich detí, má brata biskupa, dve rehoľné sestry a dvaja súrodenci sú laici. Sestra Anička v deň svojho krstu zomrela. Jeho brat Mons. Štefan Vrablec je emeritný pomocný biskup Bratislavsko-trnavskej arcidiecézy a titulárny biskup thasbaltský.. 

Potom zastával tieto funkcie: kaplán a profesor náboženstva v Nitre (1945-1952), defensor vinculi (1945), profesor na Vysokej škole bohosloveckej (1950), správca farnosti Klátova Nová Ves (1952-1973), okresný dekan (1955-1973), cirkevný sudca (1958-1973), advokát Arcibiskupského súdu tretej inštancie v Olomouci (1959-1973), generálny vikár (1973-1988), kanonik Sídelnej kapituly v Nitre (1973), veľprepošt kapituly (1979). Na Cyrilometodskej bohosloveckej fakulte v Bratislave prednášal ako docent kresťanskú filozofiu (1959) a pastorálnu teológiu (od roku 1968). 

V rokoch 1970-1995 účinkoval ako profesor pastorálnej teológie a vedúci katedry, predseda Slovenskej katechetickej komisie (1971), prodekan (1980-1982), dekan teologickej fakulty (1991-1994), konzultor diecézy (1988-1993), pápežský prelát (16.11.1990), profesor homiletiky na Teologickom inštitúte v Nitre (1994-1998). Zameriaval sa predovšetkým na základné otázky z homiletiky a pastorálnej teológie. Vynikol ako výborný kazateľ. Rozsiahla je jeho publikačná činnosť a význačná je aj jeho homiletická tvorba. Mnohé z jeho prác vyšli ako samizdaty.

## Literatúra
* Vrablec, Štefan: *Môj brat 60 rokov kňazom*, Rím, 1996.
* Vrablec, Štefan: *Dar, ktorý nestarne*, Záhorské múzeum, 2002, podtitul: ''Pamätnica 65. výročia kňazstva Mons. ThDr. Jozefa Vrableca, ISBN 80-85446-42-1

## Externé odkazy
* Dominikánsky knižný inštitút, Bibliografia niektorých kňazov - Vrablec, Jozef

Kategória:Slovenskí rímskokatolícki kňazi
Kategória:Slovenskí teológovia
Kategória:Slovenskí univerzitní profesori
Kategória:Slovenskí náboženskí spisovatelia
Kategória:Kresťanskí spisovatelia
Kategória:Dekani Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Osobnosti zo Závodu
Pipin III.

**Pipin III.**, nazývaný **Krátky** alebo **Malý** (* 715, Jupille, Franská ríša – † 24. september 768, Saint-Denis) bol franský majordóm a neskôr v rokoch 751 až 768 kráľ Frankov. Bol to syn Karola Martela a otec Karola Veľkého.

## Otcovo dedičstvo
Tesne pred svojou smrťou rozdelil Pipinov otec Karol Martel, faktický vládca franskej ríše, merovejské kráľovstvo na dve sféry vplyvu pre svojich synov. Starší Karloman získal Austráziu, Alemaniu a Durínsko, mladší Pipin Neustriu, Burgundsko a Provensalsko. Najskôr ale museli bratia uhájiť svoje dedičstvo pred nevlastným bratom Grifom, ktorého nechali zavrieť do kláštora. Aby ich mocenský vzostup príliš nedráždil okolie, dosadili na trón bábkového merovejovca Childericha. Ten mal ich správcovstvu punc oficiality.Spolupráca oboch bratov bola ukončená odchodom Karlomana do kláštora a odovzdaním jeho území Pipinovi. Nie je ale známe, nakoľko bola bratská spolupráca iba zdanlivá a odchod Karlomana do kláštora dobrovoľným. 

## Franský kráľ
Pipinovi prestal stačiť titul majordóma. Jeho rodina už dlho vládla kráľovskou mocou, kráľovský titul jej však nenáležal. Nárok naňho podložil Pipin odpoveďou pápežovi na otázku, či je správne, aby vo Francúzku bol kráľom ten, kto v skutočnosti moc nedrží. Preto v odpovedi stálo, že správne je, aby kráľom bol ten, kto moc má. Roku 751 sa teda Pipin nechal v Soissons korunovať kráľom (*Rex franconum*) a posledného merovejského panovníka poslal i so synom do kláštora. Začiatkom roku 754 pricestoval do Francúzska pápež Štefan II., ohrozovaný v Ríme Longobardmi. 28. júna 754 za prísľub podpory, korunoval v bazilike Saint-Denis pápež Pipina a jeho dvoch synov Karlomana a Karol za kráľa. V rokoch 755-756 potom Pipin Longobardom v severnom Taliansku naozaj porazil a znovudosadil pápeža. Daroval mu tiež rozsiahle územia v strednom Taliansku, ktoré sa stali základom pápežského štátu.

Pred svojou smrťou rozdelil ríšu medzi svojich dvoch synov Karola a Karlomana. Zomrel 24. septembra 768 a bol pochovany v bazilike Saint-Denis.

## Iné projekty

## Referencie


## Literatúra
* DRŠKA, Václav. Pipinovo království. *Historický obzor*, 2000, 11 (5/6), s. 106-108. ISSN 1210-6097
* JAMES, Edward: Frankové. Lidové noviny, Praha 1997. 

## Zdroj

Kategória:Narodenia v 715
Kategória:Úmrtia v 768
Kategória:Úmrtia 24. septembra
Kategória:Vládcovia Frankov
Kategória:Karolovci
Kategória:Pochovaní v bazilike Saint-Denis
Spotrebná daň z minerálneho oleja

**Spotrebná daň z minerálneho oleja** (v rokoch 2002 - 2004 nazývaná *spotrebná daň z minerálnych olejov*, do roku 2001 nazývaná *spotrebná daň z uhľovodíkových palív a mazív*) je druh spotrebnej dane na Slovensku. Je upravená v zákone č. 98/2004 o spotrebnej dani z minerálneho oleja.

## Predmet dane
Predmetom dane sú minerálne oleje vyrobené na území Slovenska, dodané na územie Slovenska z iného členského štátu alebo dovezené na územie Slovenska z územia tretieho štátu.

## Správa dane
Správu dane vykonáva colný úrad, pričom jeho miestna príslušnosť sa riadi, ak ide o právnickú osobu, jej sídlom a ak ide o fyzickú osobu, jej trvalým pobytom.

Kategória:Dane
Patent (právo vynálezcu)

**Patent** je zákonná ochrana vynálezov zaručujúcich vlastníkovi patentu výhradné právo na priemyslové využitie vynálezu. Na Slovensku sa udeľovanie patentov riadi zákonom č.435/2001 Z. z. o patentoch, dodatkových ochranných osvedčeniach (tzv. patentový zákon).

Na určité riešenie (vynález) môže byť autorovi udelený patent, ak riešenie spĺňa nasledovné podmienky:
* prináša nové riešenie, doteraz neznáme v tuzemsku i zahraničí, (sprístupnenie verejnosti pred udelením patentu), 
* ide o originálne riešenie, ktoré nevyplýva zrejmým spôsobom z doteraz známych skutočností,
* je využiteľné v praxi,
* nespadá pod výluku z patentovateľnosti (vynálezy v rozpore s všeobecným záujmom, nové odrody rastlín, živočíšne plemená a pod.).

Patentová ochrana je prísnejšia a oproti autorskej ochrane napríklad nedovoľuje:
* použiť časť patentom chráneného programu vo forme „citácie“ bez udelenia licencie,
* nedá sa vytvoriť „súborné dielo“ a dať si ho patentovať,
* nie je prípustné vytvoriť program „inšpirovaný“ iným, už patentovaným programom.

**Čo môže byť patentom** 

Patenty sa udeľujú na vynálezy, ktoré sú nové, zahŕňajú vynálezcovskú činnosť a sú priemyselne využiteľné. Patentovať je možné nielen nové výrobky, zariadenia a technológie, ale aj chemicky vyrobené látky, liečivá, priemyselne produkčné mikroorganizmy, ako aj biotechnologické postupy a produkty získané ich pomocou.

**Čo sa za patent nepovažuje**
* objavy, vedecké teórie a matematické metódy
* počítačové programy
* vonkajšie úpravy výrobku 
* nové odrody rastlín alebo plemená zvierat
* diagnostiky chorôb a liečenia ľudí a zvierat

## Pozri aj
* Autorské právo
* Dizajn (výrobok)
* Európsky patent
* Licencia
* Ochranná známka
* Ochranná známka spoločenstva
* Úžitkový vzor
* Vynález

## Iné projekty

## Externé odkazy
* znenie patentového zákona č.435/2001 
* Inštrukcia ÚPV SR, ktorou sa upravuje jednotná forma patentovej prihlášky
* Žiadosť o udelenie patentu na vynález, vzor patentovej prihlášky a pod. 

Kategória:Autorské právo
Úkon (výroba)

**Úkon** je základný pracovný prvok výrobného postupu. Určuje sa jedným druhom výrobného času. Úkon je časť úseku a ďalej sa člení na pohyby.

## Príklad
Pri výrobe hriadeľa sa v úseku *[[sústruženie|sústružiť]] na čisto priemer D<sub>1</sub>* môžu vyskytnúť nasledovné úkony:
#upnúť
#zabrať triesku
#sústružiť na doraz
#vyjsť zo záberu
#vybrať

Kategória:Výrobný postup
Pohyb (výroba)

**Pohyb** je krátka samostatná časť úkonu výrobného postupu, na ktorú je ešte možné úkon rozdeliť. Je to jeho najmenšia časovo merateľná zložka.

## Príklad
Pri výrobe hriadeľa sa úkon *zabrať triesku* môžu rozložiť na nasledovné pohyby:
#nastaviť otáčky
#spustiť sústruh
#nastaviť nôž na triesku

Kategória:Výrobný postup
Úsek (výroba)

**Úsek** je časť operácie výrobného postupu, v ktorom sa vykonávajú všetky práce spojené so zmenou tvaru alebo stavu súčiastky jedným alebo niekoľkými nástrojmi pri určitých pracovných podmienkach. Úseky sa ďalej členia na úkony.

## Príklad
Pri výrobe hriadeľa sa v operácii sústružiť môžu vyskytnúť nasledovné úseky:
#hrubovať priemer D1
#hrubovať priemer D2
#sústružiť na čisto priemer D1
#sústružiť na čisto priemer D2

Kategória:Výrobný postup
Akcelerácia

**Akcelerácia** môže byť:
*zrýchlenie
*v biológii: urýchlenie vývinu tým, že sa zrýchli tempo rastu jednotlivých orgánov alebo celého organizmu, pozri akcelerácia (biológia)
*v genetike: jav, pri ktorom sa určitý znak zjavuje u mladších generácií skôr, ako to bolo v starších generáciách, synonymum: anticipácia, pozri anticipácia (genetika)
*hovorovo: akceleračné zariadenie
Mercedes-Benz

thumb|Mercedes-Benz, nákladné auto z roku 1932

**Mercedes-Benz** je nemecká automobilka. Jej história sa začala v roku 1880 Gottlieb Daimler a Karl Benz položili základy motorizácie cestnej prepravy svojimi vynálezmi vysokootáčkového motora a automobilu, ktoré objavili nezávisle od seba. Následne v roku 1883 založil Karl Benz svoju vlastnú firmu Benz & Cie a v novembri 1890 vznikla firma Daimler-Motoren-Gesellschaft (DMG), ktorú založil Gottlieb Daimler. Obaja zakladatelia slávnej automobilky (ešte nezávislí od seba) hľadali značku pre svoje produkty, ktorá by vyjadrila jedinečnosť a gracióznosť, ktorá už vtedy patrila k ich výrobkom. Spočiatku používali svoje priezviská. Až do roku 1909, kedy ozubené koleso (používané od roku 1903) nahradil vavrínový veniec okolo mena *Benz* (je súčasťou znaku dodnes). 

Pre firmu Gottlieba Daimlera bol zlomový prelom storočí keď začal používať úplne nové obchodné meno *Mercedes*. Pri zrode novej obchodnej značky pre firmu DMG hral veľkú úlohu rodák z Lipska Emil Jellinek, ktorého fascinovali autá ako také a bol jedným z prvých majiteľov automobilov od DMG (prvé dostal v roku 1897). Ako obchodník (mimochodom tiež veľký priekopník v ére začínajúceho sa automobilizmu) s dobrými vzťahmi vo vyšších kruhoch vtedajšej spoločnosti začal predávať Daimlerove autá. On sám začal na automobiloch tejto značky v roku 1899 dokonca pretekať. A práve tu sa zrodil názov (budúca značka) Mercedes. Mercedes bola dcéra Emila Jellínka a toto meno používal ako svoj pseudonym pre seba ako jazdca a neskôr aj pre svoj pretekársky tím. Zlom prišiel v roku 1900, keď Jellinek uzavrel so spoločnosťou DMG zmluvu o predaji vozidiel a motorov Daimler. Spoločnosť sa rozhodla vyvinúť nový motor, ktorý mal niesť označenie *Daimler-Mercedes*. Jellinekov pseudonym sa tak po prvýkrát stal značkou produktu.

Prvý automobil značky Mercedes (ešte nie Mercedes-Benz) je zároveň považovaný za prvý moderný automobil. Bol to pretekársky automobil pre Jellinka s výkonnom 35 koní a na tú dobu úžasnou radou inovácií ako bolo nízko uložené ťažisko vozidla, lisovaný oceľový rám, ľahký, vysoko výkonný motor a sendvičový chladič. Tento vtedajší zázrak na kolesách vyvinul Wilhelm Maybach, hlavný inžinier DMG.
## Osobne automobily
thumb|right|logo Mercedesu
* trieda A
* trieda B
* trieda C
* trieda CL
* trieda CLA
* trieda CLS
* trieda E
* trieda G
* trieda GL
* trieda GLA
* trieda GLK
* trieda ML
* trieda R
* trieda S
* trieda SL
* trieda SLA
* trieda SLK
* SLS AMG
* SLR McLaren

**Úžitkové vozidlá**
* Vito
* Sprinter
* Vario
* Viano

**Nákladné vozidlá**
* Atego (6 – 16 t)
* Axor (18 – 32 t)
* Actros (18 – 41 t)
* Econic (18 – 32 t)
* Unimog (4 – 11 t)
* Zetros (18 – 27 t)

**Autobusy**

* ***-  eCitaro***
*   ***-  Citaro***
*    ***- Capacity, Capacity L***
*    ***- Conecto***
*    ***- Tourismo*** 
*    ***- Citaro Ü***
*    ***- Minibusy Sprinter*** 

## Iné projekty


Kategória:Nemecké automobilky
Vestník Úradu priemyselného vlastníctva Slovenskej republiky

**Vestník Úradu priemyselného vlastníctva Slovenskej republiky** vychádza mesačne a obsahuje informácie o zverejnených patentových prihláškach, udelených patentoch, zapísaných úžitkových vzoroch, zverejnených prihláškach ochranných známok, zapísaných ochranných známkach, zapísaných dizajnoch, dodatkových ochranných osvedčeniach, topografiách polovodičových výrobkov a označeniach pôvodu výrobkov. Vo vestníku sú uverejňované oznamy o zápise zmeny vlastníctva predmetov priemyselných práv, zmeny mena prihlasovateľa či majiteľa, licencie, predĺženie a ukončenie ochrany a ďalšie dôležité úradné oznamy týkajúce sa predmetov priemysleného vlastníctva.

## Pozri aj
* Patent

Kategória:Autorské právo
Eurostar

**Eurostar** sú elektrické jednotky z rodiny vysokorýchlostných vlakov TGV prevádzkované na tratiach spájajúcich Londýn s Parížom a Bruselom, zachádzajú však aj na juh Francúzska - v lete do Avignonu, v zime do Bourg-St-Maurice v Alpách. Vlaky na svojej ceste využívajú Eurotunel. Cestovná doba 2:15 h do Paríža a 1:51 h do Bruselu. 

Na európskej pevnine využívajú vlaky už od 14. novembra 1994 vysokorýchlostnú trať (LGV) od Eurotunelu od Calais cez Lille po triangel pri Frétine, kde časť časť vlakov pokračuje na juh do Paríža a ostatné na severovýchod do Bruselu. Na anglickom brehu  bol až septembri 2003 sprevádzkovaný 1. úsek vysokorýchlostnej trate HSL 1 (High Speed Line 1) Dollands Moors (britský portál Eurotunelu) - Ebbsfleet (predmestie Londýna) - vlaky Eurostar prichádzali v Londýne na stanicu Waterloo International s použitím tretej napájacej koľajnice po štandardnej trati. Od 14. novembra 2007 po dokončení 2. úseku HSL 1  medzi stanicou London St. Pancras a Ebbsfleetom bol cestovný čas skrátený o 20 minút.

Jednotky sú vo vlastníctve britskej spoločnosti Eurostar (11 ks + 7 ks 14-vozňových pre vnútroštátnu prevádzku), francúzskych železníc SNCF (16 ks, z toho 6 ks upravených i na napájanie 1,5 kVss) a belgických železníc SNCB/NMBS (4 ks). Jednotky sú tvorené dvomi štvornápravovými hnacími vozidlami a dvomi skupinami po 9 osobných vozňov vybavenými Jakobsovým podvozkom, vždy s jedným hnacím podvozkom na strane hnacieho vozidla. Toto usporiadanie je zvolené z bezpečnostných dôvodov, aby v prípade potreby bolo možné jednotku uprostred rozpojiť a odísť každej z týchto 2 častí samostatne.

## Technické parametre
* rad: 373 Eurostar (UK), TGV 3200 SNCF, 3100 SNCB
* hmotnosť: 752 t
* dĺžka: 394 m
* počet vozňov: 18
* kapacita: pôvodne 206 cestujúcich v 1. triede, 560 v 2. triede, teraz 206 / 544
* maximálna rýchlosť: 300 km/h, v tuneli pod Lamanšským prielivom a pri napájaní treťou koľajnicou 160 km/h
* napájací systém: 25 kV 50 Hz ss, 3 kV js, 750 V js (tretia koľajnica) (používaná do 13. 11. 2007 v Londýne)
* výkon na uvedených systémoch: 12 200 kW, 5700 kW, 3400 kW 
* počet trakčných asynchrónnych motorov: 12

## Externé odkazy
* TGV Eurostar (SK)
* TGV Eurostar (EN)
* Eurostar Ltd.
* http://www.trainweb.org/tgvpages/eurostar.html

 

Kategória:Železnica vo Francúzsku
Kategória:Železnica v Spojenom kráľovstve
Kategória:Vysokorýchlostné vlaky
Kategória:Železnica v Belgicku
Úrad priemyselného vlastníctva Slovenskej republiky

**Úrad priemyselného vlastníctva Slovenskej republiky** (skratka **ÚPV SR**) je ústredným orgánom štátnej správy pre oblasť priemyselného vlastníctva, na základe zákona č. 575/2001 Z. z. o organizácii činnosti vlády a organizácii ústrednej štátnej správy.

Vykonáva štátnu správu v oblasti ochrany vynálezov, úžitkových vzorov, topografií polovodičových výrobkov, dizajnov, ochranných známok, označení pôvodu výrobkov a zemepisných označení. Ročne registruje približne 3 000 ochranných známok a 600 vynálezov.

Vedie ústredný fond patentovej a známkovej dokumentácie, sprístupňuje ho verejnosti a pôsobí ako špecializované stredisko patentových informácií na Slovensku (iné strediská zriadené úradom).

Je gestorom medzinárodných zmlúv na ochranu priemyselného vlastníctva, ktorými je Slovenská republika viazaná. Podporuje rozvoj technickej tvorivosti a ochranu jej výsledkov, vzdelávanie a popularizáciu v oblasti duševného vlastníctva.

Úlohou úradu je nielen rozhodovať o poskytovaní ochrany na vynálezy, technické riešenia, dizajny a označenia výrobkov a služieb, ale aj zabezpečovať komplexné služby týkajúce sa sprístupňovania patentových a známkových informácií a metodicko-poradenskej činnosti pri práci s informáciami tohto druhu a vykonávania patentových a známkových rešerší.

## Referencie

## Externé odkazy

* oficiálna stránka úradu

Kategória:Autorské právo
Kategória:Ústredné orgány štátnej správy Slovenskej republiky
Lausanne

**Lausanne** je mesto vo frankofónnej časti Švajčiarska pri brehu Ženevského jazera v blízkosti Évian-les-Bains s Jurskými horami na severe vo vinohradníckej oblasti. Nachádza sa asi  severovýchodne od Ženevy a je to hlavné mesto kantónu Vaud a okresu Lausanne. V meste sídli Medzinárodný olympijský výbor.

## Osobnosti mesta
* Benjamin Constant (* 1767 – † 1830), francúzsky prozaik, publicista a politik
* Eugène Viollet-le-Duc (* 1814 – † 1879), francúzsky architekt a historik umenia
* Carl Peter Fabergé (* 1846 – † 1920), ruský zlatník
* Pierre de Coubertin (* 1863 – † 1937), francúzsky pedagóg a historik, zakladateľ moderných Olympijských hier
* Carl Gustaf Emil Mannerheim (* 1867 – † 1951), fínsky šľachtic, politik, diplomat a vojvodca, spoluzakladateľ samostatného Fínska
* Coco Chanel (* 1883 – † 1971), francúzska módna návrharka
* Georges Simenon (* 1903 – † 1989), belgický spisovateľ
* James Mason (* 1909 – † 1984), britský herec
* Jean Anouilh (* 1910 – † 1987), francúzsky dramatik
* Ingvar Kamprad (* 1926), švédsky podnikateľ, zakladateľ firmy IKEA
* Maurice Béjart (* 1927 – † 2007), francúzsky choreograf
* Bernard Tschumi (* 1944), francúzsky architekt
* Vincent Perez (* 1962), francúzsko-švajčiarsky herec a režisér
* Stanislas Wawrinka (* 1985), tenista
* Stéphane Lambiel (* 1985), krasokorčuliar

## Partnerské mestá
*  Osijek, Chorvátsko, 1997

## Pozri aj
* Zoznam miest vo Švajčiarsku

## Iné projekty


Kategória:Mestá vo Švajčiarsku

Kategória:Hlavné mestá švajčiarskych kantónov
Kategória:Obce v kantóne Vaud
Acela Express

thumb|Acela Express

**Acela Express** je americký vysokorýchlostný vlak s aktívnym naklápaním vozňovej skrine prevádzkovaný národnou železničnou spoločnosťou Amtrak. Jednotky sú nasadzované na tzv. Severovýchodnom koridore medzi mestami Washington, D.C. a Boston. Sú vyrábané v spolupráci kanadskej spoločnosti Bombardier Inc. a francúzskej Alstom.

## Technické informácie
V celej dĺžke koridoru sú tri napájacie sústavy: 12kV/25Hz (Washington, D.C.-New York City); 12kV/60Hz (New York City-New Haven); 25kV/60Hz (New Haven-Boston). Vlaky Acela Express sú so všetkými kompatibilné. Konštrukčná rýchlosť je 265 km/h. Na trati je však maximálna povolená rýchlosť iba 240 km/h.

Jednotka sa skladá z 2 hnacích vozidiel a 6 hnaných (vložené). 8 asynchrónnych motorov (na každom hnacom vozidle 4) vydáva celkový výkon 9200kW. Súprava je naklápacia.

## Pozri aj

* Doprava v USA

## Iné projekty

 

Kategória:Vysokorýchlostné vlaky
Tokijská univerzita

vpravo|náhľad|Tokijská univerzita
**Tokijská univerzita** (, skrátene ako: 東大*Tódai*) je jedna z popredných výskumných univerzít v Japonsku. Univerzita má desať fakúlt s celkovým počtom okolo 30-tisíc študentov, pričom okolo 2100 z nich je zo zahraničia a päť oddelení sa nachádza v tokijských častiach Hongo, Komaba, Kašiwa, Širokane and Nakano.

## Referencie

## Iné projekty

## Externé odkazy
* oficiálna stránka


Kategória:Univerzity v Japonsku
Kategória:Tokio
Cisalpino

thumb|Vlaková súprava ETR 470
thumb|Vlaková súprava ETR 610

**Cisalpino** bola švajčiarska-talianska firma poskytujúca služby na poli železničnej dopravy na tratiach Talianska a Švajčiarska. Jazdí z Zurichu, Bazileja a Ženevy do Milána, Florencie, Benátok a Terstu (do 9.12. 2006 aj do Stuttgartu v Nemecku). Používa jednotky s naklápacími skriňami typu ETR 470, ktoré sú členom radu Pendolino ako aj štandardné vlaky s rušňom ťahajúcim vozne. ETR 470 sú talianskej výroby, vyrobila ich firma Fiat Ferroviaria v severotalianskom Savigliane, od r. 2000 Alstom Ferroviaria. Spoločnosť Cisalpino objednala 14 nových vlakov Pendolino ETR 610, ktoré sa vyznačujú moderným dizajnom. Majú byť nasadené do prevádzky od 13. decembra 2009.

## Referencie


## Iné projekty

## Externé odkazy
* oficiálna stránka fy Cisalpino AG

Kategória:Železnica vo Švajčiarsku
Kategória:Železničné spoločnosti
Kategória:Podniky v Taliansku
Kategória:Podniky vo Švajčiarsku